CELEX: 32014R1037
Language: da
Date: 2014-09-25 00:00:00
Title: Kommissionens gennemførelsesforordning (EU) nr. 1037/2014 af 25. september 2014 om tarifering af visse varer i den kombinerede nomenklatur

1.10.2014   
            
            
               DA
            
            
               Den Europæiske Unions Tidende
            
            
               L 287/9
            
         KOMMISSIONENS GENNEMFØRELSESFORORDNING (EU) Nr. 1037/2014
   af 25. september 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. september 2014.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for Beskatning og Toldunion
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En halvlederkomponent (et såkaldt LED-modul), der består af en LED-chip, som er parallelforbundet med en beskyttelsesdiode (zenerdiode) og indbygget i et plasthus med en kuppelformet gennemsigtig plastoverdækning, og som måler ca. 7 × 7 × 5 mm uden forbindelsesdelene.
                              Den fysiske konstruktion af komponenten er udelelig, dvs. at selv om nogle af bestanddelene i teorien kan fjernes og udskiftes, vil dette være en tidkrævende og vanskelig opgave, som ikke er rentabel under normale produktionsforhold.
                              LED-modulet er udformet til at blive monteret på en printplade ved brug af for eksempel »surface-mount device« (SMD)-loddeteknik.
                              Det frembydes med henblik på anvendelse i belysningsapplikationer, såsom blitzlys i mobiltelefon, lys på motorkøretøjer, projektører, trafiksignaler og i husholdningsapparater.
                           
                        
                      (1) Se billede 1
               
               
                  8541 40 10
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 8 til kapitel 85 samt teksten til KN-kode 8541, 8541 40 og 8541 40 10.
                  Da LED-chippen og beskyttelsesdioden er kombineret, så de praktisk taget er uadskillelige, og beskyttelsesdioden kun bruges til at beskytte LED-chippen mod overspænding, er det ingen væsentlig ændring af modulets karakteristika og egenskaber som en lysdiode henhørende under position 8541. I henhold til bestemmelse 8 til kapitel 85, sidste afsnit, er tarifering under position 9405 derfor udelukket.
                  Komponenten tariferes derfor under KN-kode 8541 40 10 som en lysdiode.
               
            
                  
                              2.
                           
                           
                              En halvlederkomponent, der består af et LED-modul, der er loddet på en printplade med kerne af metal og med en højde på ca. 7 mm og en diameter på ca. 21 mm.
                              LED-modulet består af en LED-chip, som er parallelforbundet med en beskyttelsesdiode (zenerdiode) og indbygget i et plasthus med en kuppelformet gennemsigtig plastoverdækning.
                              Printpladen med kerne af metal er specifikt udformet som en køleplade. Den har loddeøer til tilslutning af strømforsyning og er formgivet til endelig anvendelse i belysningsartikler.
                              Den frembydes med henblik på anvendelse i belysningsapplikationer, såsom blitzlys i mobiltelefon, lys på motorkøretøjer, projektører, trafiksignaler og i husholdningsapparater.
                           
                        
                      (1) Se billede 2
               
               
                  8541 40 10
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 8 til kapitel 85 samt teksten til KN-kode 8541, 8541 40 og 8541 40 10.
                  Selvom komponenten består af et LED-modul og en printplade, som kan skilles ad, forbliver funktionen af komponenten den samme som for LED-modulet. Printpladen med kerne af metal fungerer udelukkende som varmeafleder (køleplade), idet printpladen ikke er forbundet til andre komponenter, men kun letter varmeoverføring fra LED-modulet til det omkringliggende materiale. Komponenten bør derfor alene tariferes som et LED-modul.
                  Da LED-chippen og beskyttelsesdioden er kombineret, så de praktisk taget er uadskillelige og beskyttelsesdioden kun bruges til at beskytte LED-chippen mod overspænding, ændrer det ikke væsentligt ved modulets karakteristika og egenskaber som en lysdiode henhørende under position 8541. I henhold til bestemmelse 8 til kapitel 85, sidste afsnit, er tarifering under position 9405 derfor udelukket.
                  Komponenten tariferes derfor under KN-kode 8541 40 10 som en lysdiode.
               
            
                  
                              3.
                           
                           
                              En halvlederkomponent (en såkaldt »LED-pakke«), der består af fire LED-chips, som enkeltvis er parallelforbundet med en beskyttelsesdiode (zenerdiode) og indbygget i et plasthus med et gennemsigtigt glasvindue på oversiden og otte kontaktmåtter på bagsiden, og som måler ca. 6 × 5 × 1 mm.
                              Den fysiske konstruktion af komponenten er udelelig, dvs. at selv om nogle af bestanddelene i teorien kan fjernes og udskiftes, vil dette være en tidkrævende og vanskelig opgave, som ikke er rentabel under normale produktionsforhold.
                              LED-chipsene er ikke koblet sammen. LED-chipsene og zenerdioderne er koblet sammen ved wirebonding.
                              Den såkaldte »LED-pakke« er udformet til at blive monteret på en printplade ved brug af for eksempel SMD-loddeteknik.
                              Den frembydes med henblik på anvendelse i belysningsapplikationer såsom scenebelysning, stemningsbelysning og indendørs og udendørs arkitektonisk belysning.
                           
                        
                      (1) Se billede 3
               
               
                  8541 40 10
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 8 til kapitel 85 samt teksten til KN-kode 8541, 8541 40 og 8541 40 10.
                  Da LED-chipsene og beskyttelsesdioderne er kombineret, så de praktisk taget er uadskillelige og beskyttelsesdioderne kun bruges til at beskytte LED-chipsene mod overspænding uanset antallet af LED-chips, er der ingen væsentlig ændring af komponentens karakteristika og egenskaber som en lysdiode henhørende under position 8541. I henhold til bestemmelse 8 til kapitel 85, sidste afsnit, er tarifering under position 9405 udelukket.
                  Komponenten skal derfor tariferes under KN-kode 8541 40 10 som en lysdiode.
               
            
                  
                              4.
                           
                           
                              En halvlederkomponent (en såkaldt »LED array«), der består af 156 LED-chips, der er indbygget i et rundt gennemsigtigt plasthus og med to elektriske kontaktpuder foran og en metallisk køleplade bag på, og som der måler ca. 2 mm i højden og ca. 49 mm i diameter.
                              Den fysiske konstruktion af komponenten er udelelig, dvs. at selv om nogle af bestanddelene i teorien kan fjernes og udskiftes, vil dette være en tidkrævende og vanskelig opgave, som ikke er rentabel under normale produktionsforhold.
                              LED-chipsene er koblet sammen ved hjælp af en kombination af serie- og parallelkobling, der er lavet med wirebonding.
                              Den såkaldte »LED array« er udformet til at blive skruet fast på det endelige produkt.
                              Den er frembydes med henblik på anvendelse i belysningsapplikationer såsom butiks- og hotelbelysning, reklame- og kontorbelysning, boligbelysning, industribelysning, gadebelysning og belysning af udendørs områder samt LED-pærer.
                           
                        
                      (1) Se billede 4
               
               
                  8541 40 10
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 8 til kapitel 85 samt teksten til KN-kode 8541, 8541 40 og 8541 40 10.
                  Da komponenten kun består af LED-chips, som er kombineret, så de praktisk taget er uadskillelige, henhører komponenten uanset antallet af LED-chips stadig under position 8541. I henhold til bestemmelse 8 til kapitel 85, sidste afsnit, er tarifering under position 9405 udelukket.
                  Komponenten skal derfor tariferes under KN-kode 8541 40 10 som en lysdiode.
               
            
         
      
                  
                     Billede 1
                  
               
               
                  
                     Billede 2
                  
               
            
                  
                     
               
               
                  
                     
               
            
                  
                     Billede 3
                  
               
               
                  
                     Billede 4
                  
               
            
                  
                     
               
               
                  
                     
               
            
         (1)  Billederne tjener kun til information.